**16.1. PIRLS 2021. – PROGRESSIN INTERNATIONAL READING LITERACY STUDY**

 **MEĐUNARODNO ISTRAŽIVANJE RAZVOJA ČITALAČKE PISMENOSTI**

Naša škola je odabrana od strane Nacionalnog centra za vanjsko vrednovanje obrazovanja kao uzorak Međunarodnog istraživanja razvoja čitalačke pismenosti. Projekat se provodi u suradnji s IEA organizacijom (International Association for the Evaluation of Educational – Međunarodno udruženje za vrednovanje obrazovnih postignuća). Israživanje provodi Nacionalni centar za vanjsko vrednovanje obrazovanja (NCVVO) prema odobrenju Ministarstva znanosti i obrazovanja.

PIRLS istraživanje zemljama sudionicima pruža priliku za poboljšanje kompetencija čitanja na temelju prikupljenih podataka. PIRSL 2021. drugi je ciklus istraživanja u kojem će sudjelovati učenici Republike Hrvatske. Istraživanje će se po prvi puta provesti elektroničkim putem.na računalima ili tabletima učenika. Naša škola je jedna od 200 osnovnih škola koje su odabrane za sudjelovanje u projektu. Glavno ispitivanje predviđeno je koncem listopada ili početkom studenog 2021. godine, a u ispitivanju će sudjelovati učenici prošlogodišnjih 4.a i 4. c razreda, a sadašnjih 5.a i 5.c razreda i njihovi roditelji. Ispitivanje učenika trajat će tri sata. U ispitivanju će sudjelovati ravnatelj i učiteljice bivše razrednice razrednice popunjavanjem online upitnika. Koordinatori ispitivanja su Danijela Domitrović, pedagog škole i Nataša Mrkonjić, učiteljica Hrvatskog jezika. Svi podaci prikupljeni tijekom provedbe istraživanja bit će upotpunosti povjerljivi, a rezultati će biti korišteni isključivo u znanstveno istraživačke svrhe. Rezultati će se analizirati i prezentirati isključivo skupno, a nikako na razini škole, razreda ili učenika.